als_Latn dik_Latn sag_Latn
Alen Saqe, CEO i Dentem, i ftuari i tretë i “The Key to Success 3.0”
Seminari "Çelësi i suksesit 3.0" i organizuar nga anëtarët e bordit të Klubit të Inovatorëve: Kei Hysi, Lumturi Kalluci, Dajana Hoxhaj dhe Kejsi Topollaj u mbajt të Martën, më 30 Maj 2017.
I ftuari i tretë ishte CEO dhe bashkë-themeluesi i Dentem, Alen Saqe. Alen ndau me studentët e Universitetit Epoka përvojën e tij në ndërtimin e një kompanie si Dentem, një platformë e unifikuar për menaxhimin e detyrave të përditshme, automatizimin e marrëdhënieve me klientët dhe pranimin e rezervimit online për dentistët.
Ai gjithashtu tregoi për përpjekjet e tij të mëparshme për krijimin e bizneseve të suksesshme, të cilat kishin dështuar. Megjithatë, ai mësoi shumë nga ato përvoja dhe siç e përmend Alen, “ishte më mirë që të ndodhte ashtu”. Të gjitha këto përvoja e ndihmuan atë në ndërtimin e platformës së suksesshme Dentem. Tani ai është më i përgatitur dhe i gatshëm të merret me vështirësitë që paraqet tregu shqiptar.
Ajo që e bën këtë të ftuar të veçantë është se ai ka njohuri të thella të fushave të biznesit dhe informatikës. Ai është një biznesmen dhe një programues i mirë, aftësi e cila e ndihmoi atë të themelonte kompaninë e tij. Plani i tij për të ardhmen e Dentem përfshin aplikimin e Inteligjencës Artificiale, Realitetit Virtual, Realitetit të Shtuar dhe Machine Learning.
Alen dha disa këshilla shumë të rëndësishme për studentët:
- “Investoni në veten tuaj”
- “Prano investime nga të tjerët”
- “Investoni tek të tjerët”
- “Ji kurioz”
Burimi: epoka.edu.al
eng_Latn als_Latn als_Latn als_Latn als_Latn als_Latn als_Latn als_Latn als_Latn lit_Latn est_Latn